Kaapstad-vliegramp dalk te wyte aan gure weer; name bekend | Maroela Media
Die ongelukstoneel. Foto: Wes-Kaapse departement van gesondheid
Gure weer en swak sigbaarheid het moontlik daartoe gelei dat 'n ambulansvliegtuig Sondagoggend naby Kaapstad neergestort het.
Mark van der Heever, woordvoerder van die Wes-Kaapse departement van gesondheid, het gesê die vliegtuig het in die Plattekloof-area neergestort. "Die vliegtuig het van Namibië af gekom en het 06:50 van die radar verdwyn en 'n oproep is 07:50 na die beheersentrum gemaak."
Van der Heever het gesê twee vlieëniers, 'n paramedikus, 'n pasiënt en 'n passasier het in die ongeluk omgekom. "'n Ondersoek word gedoen maar ons dink gure weer en swak sigbaarheid het die ongeluk veroorsaak," het hy gesê.
Radio Kosmos in Namibië het intussen die oorledenes geïdentifiseer as Steven Naude (53), Amore Espag (23), Alfred John Ward (24), die pasiënt Gabriel le Roux (80) en sy dogter Charmaine Koortzen wat haar pa vergesel het op die vlug.
Klik hier vir vorige berigte oor die ongeluk.
Sjoe, dis baie erg. Baie sterkte aan almal se familie.
Hierdie is regtig baie tragies. Sjoe!! Moet nou nie die weer die skuld gee nie asseblief. Die radar was buite werking. Dis die oorsaak
Hierdie ongeluk laat my baie dink aan die een waarin Hansie Cronje gesterf het.Sterkte vir die families .
Dit is baie hartseer. Alfred is my kollega se tweeling boetie. So jonk en soveel drome gehad. Sterkte aan die ander families ook.